Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 24. §-ának (4)—(5) bekezdésében, 49. §-ának o) pontjában kapott felhatalmazás, valamint az államháztartás rendjéről szóló 217/1998. (XII. 30.) Korm. rendelet szerint — a
Paragraph Index: 3205

e) pontjainak helyébe a következő rendelkezések lépnek: „(1) A Célelőirányzat a gazdaságfejlesztési és kereskedelempolitikai célok megvalósításának eszköze. A költségvetési törvényben meghatározott előirányzatból — a Magyar Köztársaság nemzetközi szerződéseiben vállalt kötelezettségeivel összhangban — pályázati úton, az alábbi jogcímeken nyerhető el támogatás: „a) a működőtőke befektetések növelése, a magyar ipar szerkezetátalakításának gyorsítása, nemzetközi versenyképességének javítása céljából a korszerű, magas minőségű termékek gyártására alkalmas termelőkapacitások létrehozása és bővítése; a hatékony vállalatközi kooperáció érdekében a beszállítóipari fejlesztések létrehozása; a környezetvédelmi célú ipari termékek előállítására irányuló beruházások megvalósítása, az ilyen célú gyártókapacitások bővítése;” „e) az Európai Közösségek szabályainak megfelelő ISO 9001:2000, a QS 9000, a VDA 6, valamint a NATO AQAP minőségbiztosítási és az ISO 14 001:1996 környezetirányítási rendszerek bevezetése, kidolgozása és tanúsíttatása;”

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes